Tots els grups polítics recolzen conjuntament la regularització del personal laboral de l’Ajuntament de Burjassot
2025-07-24

Tots els partits polítics amb representació en l’Ajuntament de Burjassot, PSPV-PSOE, Compromís, PP, Esquerra Unida, Ciutadans i Totes amb Burjassot, han presentat una moció conjunta al Ple Municipal, que es celebra hui dimarts 29 de novembre, per a procedir a la regularització del personal laboral d’aquest Ajuntament.

Aquesta intenció ja s’ha mostrat en plens anteriors, és a dir, procedir a la regularització de tot el personal laboral amb antiguitat major de 24 mesos en un termini de 36 mesos, perquè dit personal passe a ser personal indefinit no fix. En aquesta ocasió, la Corporació torna a presentar per unanimitat aquesta moció, que compta amb diversos informes rebuts recentment que avalen la proposta conjunta de tots els grups polítics.

Se sol·licita doncs a la prefectura de recursos humans de l’Ajuntament que s’inicien els tràmits corresponents per a la regularització del referit personal laboral. Aquesta mesura afecta entorn de 70 treballadors de l’Ajuntament.